A LA MESA DEL PARLAMENT

Joan Ridao i Martín, Portaveu del Grup Parlamentari d’Esquerra Republicana de Catalunya, d’acord amb allò que preveu l’article 133 del Reglament de la Cambra, presenta la següent proposta de resolució: 

PROPOSTA DE RESOLUCIÓ ÚNICA

 “El Parlament de Catalunya constata que:

L’acord de gener de 2006 a la Moncloa va fer possible l’aprovació de l’Estatut vigent -que comportà la supressió dels eixos bàsics del projecte aprovat pel Parlament de Catalunya- que tot i haver estat ratificat posteriorment pel poble de Catalunya en referèndum ha permès de fer una interpretació a la baixa i deslegitimadora per part de l’advocat de l’Estat i possiblement del Tribunal Constitucional. Si aquesta eventualitat negativa es produeix, la via autonomista quedarà en un atzucac i d’acord amb les reiterades resolucions en aquest sentit d’aquest Parlament, el poble de Catalunya ha d’exercir el seu dret democràtic a decidir la constitució d’un Estat propi en el si de la Unió Europea.”

Palau  del Parlament, 28 de març de 2007

Joan Ridao i Martín 
Portaveu GP ERC